ອົງ​ການ​ສະ​ຫະ​ປະ​ຊາ​ຊາດ​ເວົ້າ​ວ່າ ເດັກ​ນ້ອຍ​ຢ່າງ​ໜ້ອຍ 972 ຄົນ​ໄດ້​ເສຍ​ຊີ​ວິດ ຫຼື ບາດ​ເຈັບໃນ​ຢູ​ເຄ​ຣນ ນັບ​ຕັ້ງ​ແຕ່​ຕອນ​ເລີ່ມ​ຕົ້ນ​ຂອງ​ສົງ​ຄາມ
ທ່ານ​ນາງ ຣັ​ສ​ໂຊ​ລ໌ ໄດ້​ກ່າວ​ວ່າ ​ອົງ​ການ​ຂອງ​ທ່ານ​ນາງ​ຄາດ​ວ່າໂຮງ​ຮຽນ 1 ໃນ 10 ແຫ່ງ​ໃນ​ຢູ​ເຄ​ຣນ ແມ່ນ​ໄດ້​ຮັບ​ຄວາມ​ເສ​ຍ​ຫາຍ ຫຼືຖືກ​ທຳ​ລາຍ​ໃນ​ສົງ​ຄາມ.
ອົງການເດັກນ້ອຍຂອງສະຫະປະຊາຊາດເວົ້າວ່າ ເດັກນ້ອຍເກືອບ 1,000 ຄົນໄດ້ເສຍຊີວິດ ຫຼືບາດເຈັບຍ້ອນຄວາມຮຸນແຮງນັບຕັ້ງແຕ່ ຣັດເຊຍ ໄດ້ບຸກລຸກຢູເຄຣນເກືອບ 6 ເດືອນທີ່ຜ່ານມາ ທີ່ອົງການຂ່າເອພີ ໄດ້ລາຍງານ ອົງການ UNICEF ໄດ້ກ່າວໃນວັນຈັນວານນີ້ວ່າຕົວເລກສູງສຸດຂອງເຂົາເຈົ້າ ກ່ຽວກັບ ການເສຍຊີວິດ ແລະ ບາດເຈັບຂອງເດັກນ້ອຍຢ່າງໜ້ອຍ 972 ຄົນສະແດງໃຫ້ເຫັນພຽງແຕ່ຜູ້ທີ່ຖືກລະບຸຕົວໂດຍອົງການສະຫະປະຊາຊາດເທົ່ານັ້ນ ແລະ ໄດ້ກ່າວວ່າຕົວເລກທີ່ແທ້ຈິງແມ່ນເປັນໄປໄດ້ວ່າຈະສູງກວ່າຫຼາຍ ຜູ້ເສຍຊີວິດ ແລະ ບາດເຈັບສ່ວນໃຫຍ່ແມ່ນມີສາເຫດມາຈາກອາວຸດລະເບີດ, ອີງຕາມຖະແຫຼງການສະບັບນຶ່ງຂອງຜູ້ອຳນວຍການໃຫຍ່ອົງການ UNICEF ທ່ານນາງ ແຄເທີຣິນ ຣັສໂຊລ໌ ທ່ານນາງໄດ້ຂຽນວ່າ “ອີກຄັ້ງນຶ່ງ, ຄືໃນສົງຄາມທຸກຄັ້ງ, ການຕັດສິນໃຈທີ່ບໍ່ລະມັດລະວັງຂອງຜູ້ໃຫຍ່ແມ່ນໄດ້ເຮັດໃຫ້ເດັກນ້ອຍມີຄວາມສ່ຽງຢ່າງຍິ່ງ ມັນບໍ່ມີການຕິບັດການຕິດອາວຸດໃນປະເພດນີ້ທີ່ບໍ່ສົ່ງຜົນເຮັດໃຫ້ເດັກນ້ອຍມີອັນຕະລາຍ ” ທ່ານນາງ ຣັສໂຊລ໌ ໄດ້ກ່າວວ່ານອກຈາກເດັກນ້ອຍຜູ້ທີ່ໄດ້ເສຍຊີວິດຫຼືບາດເຈັບໃນຄວາມຮຸນແຮງນັ້ນ, “ເດັກນ້ອຍເກືອບທຸກຄົນໃນ ຢູເຄຣນ ແມ່ນໄດ້ປະສົບກັບຄວາມທຸກທໍລະມາດເປັນຢ່າງຍິ່ງ, ແລະ ຜູ້ທີ່ຫຼົບໜີຈາກຄວາມຮຸນແຮງແມ່ນມີຄວາມສ່ຽງຢ່າງຫຼວງຫຼາຍທີ່ຈະຖືກແຍກຈາກຄອບຄົວ, ຄວາມຮຸນແຮງ, ການລ່ວງລະເມີດ, ການສະແຫວງຫາຜົນປະໂຫຍດທາງເພດ ແລະ ການຄ້າມະນຸດ ” ທ່ານນາງໄດ້ກ່າວວ່າການເລີ່ມຕົ້ນຂອງປີເຂົ້າໂຮງຮຽນຂອງຢູເຄຣນ ໃນອີກບໍ່ເຖິງສອງອາທິດແມ່ນການເຕືອນ ກ່ຽວກັບວ່າເດັກນ້ອຍໃນປະເທດນີ້ໄດ້ສູນເສຍຫຼາຍປານໃດ ທ່ານນາງ ຣັສໂຊລ໌ ໄດ້ກ່າວວ່າ ອົງການຂອງທ່ານນາງຄາດວ່າໂຮງຮຽນ 1 ໃນ 10 ແຫ່ງໃນຢູເຄຣນ ແມ່ນໄດ້ຮັບຄວາມເສຍຫາຍ ຫຼືຖືກທຳລາຍໃນສົງຄາມ ທ່ານນາງໄດ້ກ່າວວ່າ “ເດັກນ້ອຍທຸກຄົນຕ້ອງໄປຢູ່ໃນໂຮງຮຽນ ແລະ ຮ່ຳຮຽນ, ລວມທັງເດັກນ້ອຍທີ່ຕິດຢູ່ໃນພາວະສຸກເສີນ ເດັກນ້ອຍໃນ ຢູເຄຣນ ແລະ ຜູ້ທີ່ບໍ່ມີບ່ອນຢູ່ອາໄສຍ້ອນສົງຄາມນີ້ແມ່ນຈະບໍ່ຖືກຍົກເວັ້ນ ”